Notum sit omnibus, quia Rogerius filius Rainerii de Cosello, concessit sancte Marie Molismensis ecclesie feodum quod Hugo de Niciaco apud Spinolium tenebat ab eo, tali modo ut quicquid de eodem feodo quocumque modo adquirere ab his qui eum tenebant poteramus, hoc totum quasi proprium alodium possideamus. Quod quidem donum jam diu ante pater suus et mater fecerant. Hic autem post mortem patris confirmavit et coram his testibus, in die festivitatis sancti Mammetis apud Linguonas firmius laudavit. Annuit etiam hoc quatinus si eamdem terram in nostro proprio dominicatu tenere non possumus, censum ejusdem terre heres teneat de sancta Maria et de ecclesia Molismensi. Et quicumque alius de territorio predicti Rogerii in territorio Tornodorensi aliquid tenet Molismensi ecclesie si aliquo modo illud adquirere potuerit, concessit ut in perpetuum possideat. Sunt autem testes isti. Teobaudus de Ulmeto, Wido de Bera, Wido Macelinus et Ascelinus de Cosello. Postquam autem supradictus Rogerius regressus est de Iherusalem, quodam in tempore Molismum venit et ibidem coram domno Roberto, abbati, et aliquibus monachis et laicis, hoc donum recognovit. Isti sunt testes; de monachis fuerunt: Lescelinus, Hugo camerarius, Petrus, Hatto. De laicis: Rainaldus de Anceio, Odo de Buxo, Gotefridus de Castellione, Rotbertus de Riciaco, Hugo quidam miles qui predicti feodi heres erat etiam partem ejus ab abbate Molismense acceperat.